Omnibus sancte ecclesie filiis presentibus et futuris notum sit quod ego, Petrus Bressens, nepos Odonis de Cundeminis, do et concedo Deo et sancte Marie de Firmitate et monachis ejusdem loci, in manu domni Bartholomei abbatis, quicquid habeo vel calumnio in decima totius parrochie Sancti Ambrosii. Sciendum quoque quod monachi Firmitatis emerant predictam decimam trecentis solidis a Bertranno de Fontanes, qui habebat eam in feodo a me, et accepit a me de sua propria terra duos mansos in feodo atque hominium fecit mihi, et habui a monachi .XL. solidos. Testes: Julianus, sacerdos de Seniceo, Tibertus, dominus Senicei, Hugo Beraldus, Richardus de Seniceo, Seguinus de Loasi, Bernardus Boslers, Robertus Guillelmus.